  Майя Бывальцева Ижкарын «Кышкыт кино» ӵектосэз улонэ пыӵатыны кутскизы, со улсын нырысетӥзэ удмурт кылын кӧшкемыт фильм лэсьтыны малпало. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Та дыре вуоно кинолэн учкетэз (концепция) пумысен кенешонъёс мыно. Творчествоя группалэн нырысетӥ пумиськоназ пыриськисьёс асьсэлэсь кышкыт историоссэс веразы. Табере персонажъёс бордын ужаны дыр вуиз. Фильмлэн сценариеныз но съёмкаос ортчытон интыосын инвожое ини тодматыны малпало Со сяна, ӵектос улсын режиссура удысысь ӧнерчиосын пумиськонъёс ортчозы, соос кинофильмъёсты кылдытонлэн аспӧртэмлыкъёсыз сярысь вералозы.  Озьы ик лыдӟе «Мар уг тырмы Удмуртиын йӧскалык удмурт кино лэсьтон понна» статьямес. Тегъёс: Лулчеберет Ижкар кино Удмуртия удмурткыл  